# **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a solicitării de emitere a acordului de mediu adresate de **S.C. ROMPROIECT ELECTRO S.R.L.**, cu sediul în Str. 21 Decembrie 1989, Nr. 23-25, Cluj-Napoca, Judetul Cluj, prin ...., cu adresa ..., înregistrată la APM Harghita cu nr. 2580/18.03.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de19.04.2016, că proiectul ”***Modernizare LEA JT și branșamente Comuna Bilbor, județul Harghita*** ” propus a fi amplasat în comuna **Bilbor**, satul **Bilbor**, **Intravilan**, jud. Harghita nu se supune evaluării impactului asupra mediului.

 Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, privind evaluarea impactului anumitor proiecte publice şi private asupra mediului, fiind încadrat în anexa nr. II, pct. 13, lit. a.,coroborat cu pct. 10 lit. e,

 - proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat la la o distanță de aprox. **2,4 km față de aria naturală NATURA 2000, ROSCI 0252 “Toplița-Scaunul Rotund”**

 **Caracteristicile proiectului:**

Mărimea proiectului:

Linia electrică aeriana (LEA) joasa tensiune ce alimentează cu energie electrică consumatorii casnici şi economici din comuna Bilbor, jud. Harghita realizată in anii 70 şi are un grad avansat de uzura, multe întreruperi, sesizări si necesita foarte frecvent intervenții suplimentare.

Lucrările necesare modernizării LEA JT si branșamentelor prezentate in proiect sunt:

- înlocuirea stâlpilor de lemn uzați cu stâlpi noi de beton, pe acelaşi amplasament;

- înlocuirea celor 3/5 conductoarelor clasice AL neizolat cu un fascicol de conductoare torsadate pentru consum general si iluminat public;

- refacerea branșamentelor necorespunzătoare si aducerea contoarelor la limita de proprietate sau pe stâlpii de branșament pentru securizarea acestora;

- montarea de prize de pământ, descărcătoare, scurtcircuitare si cutii de selectivitate pentru funcţionarea in parametri nominali de funcționare;

LEA JT afectata de lucrări este de aprox. 9.56 km şi consumatorii afectați sunt in număr de 329.

. Cumularea cu alte proiecte: nu se cumulează cu alte proiecte in derulare .

c. Utilizarea resurselor naturale: nu este cazul

d. Producţia de deşeuri:

 In cadrul lucrărilor de Modernizare LEA JT si branșamente, după demontarea echipamentelor, acestea se vor preda către gestionarul instalației, dar este posibila şi apariția altor tipuri de deșeuri, astfel:

|  |  |  |
| --- | --- | --- |
| **Denumire deşeu**  | **Cod deşeu**  | **Eliminarea / Valorificarea deşeului**  |
| Cabluri  | 17 04 11 | Se predau gestionarului instalaţiei, sau se valorifică prin societăţi autorizate  |
| Deșeuri din beton | 17 01 01 | Se elimină la depozitul de deşeuri inerte al localităţii |
| Deșeuri din lemn | 17 02 01 | Se valorifică prin unități autorizate |
| Deșeuri din fier si otel  | 17 04 05 | Se valorifică prin unități autorizate |
| Ambalaje de hârtie si carton  | 15 01 01  | Se valorifică prin unităţi autorizate  |
| Ambalaje de materiale plastice  | 15 01 02  | Se valorifică prin unităţi autorizate  |
| Ambalaje de lemn  | 15 01 03  | Se valorifică prin unităţi autorizate |
| Cârpe de șters, îmbrăcăminte de protecţie  | 15 02 03  | Se elimină la depozitul de deşeuri inerte al localităţii  |

Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.

Deşeurile din construcţii-montaj (cod deşeu 17.09.04) vor fi valorificate prin operatori economici autorizaţi

e. Emisii poluante, inclusiv zgomotul şi alte surse de discomfort:

- emisii în apă: - nu este cazul.

 -emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: Maşinile şi utilajele folosite la executarea lucrărilor corespund cerinţelor tehnice de nivel acustic.

f. Riscul de accident, ţinându-se seama în special de substanţele şi de tehnologie utilizate: - Nu este cazul.

 **2. Localizarea proiectului**:

 **2.1**.utilizarea existentă a terenului: Amplasamentul se află în intravilanul localității Bilbor, în zonă de locuit, imobilul se află în domeniul public, conform Certificatului de urbanism nr. 6/11.03.2016 emis de Comuna Bilbor, folosinţă actuală: domeniul public-drumuri conform U.T.R, zonă de locuințe și mici unități de producție;

**2.2**.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul

 **2.3**.capacitatea de absorbţie a mediului:

a. zone umede: nu este cazul,

b. zone costiere: nu este cazul,

c. zone montane şi cele împădurite: nu este cazul

d. parcuri şi rezervaţii naturale ariile clasificate: nu este cazul,

e. arii clasificate sau zone protejate : nu sunt

f. zone de protecţie specială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare:amplasamentul proiectului nu se află în interiorul ariilor naturale protejate declarate prin acte normative. Din acest motiv proiectul nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

h. ariile dens populate: nu este cazul,

i .peisajele cu semnificaţie istorică, culturală şi arheologică: nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică:* redusă,nesemnificativă,

- numărul persoanelor afectate: prin realizarea proiectului:nu vor fi persoane afectate negativ.

b. natura transfrontieră a impactului: nu este cazul,

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

Impact de scurtă durată, numai în timpul executării lucrărilor . Nu rezultă impact remanent.

 **Condiţiile de realizare a proiectului:**

a) Evitarea poluării solului şi a mediului acvatic cu produse petroliere în urma lucrărilor, a pierderilor de carburanţi de la mijloacele de transport şi de la utilajele folosite în timpul executării lucrărilor

b) În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

abandonarea, înlăturarea sau eliminarea deşeurilor în locuri neautorizate;

staţionarea mijloacelor de transport în afara terenurilor desemnate în acest scop

distrugerea sau degradarea, prin orice mijloace, a vegetaţiei ierboase sau lemnoase;

d) Utilizarea materiilor prime numai din surse autorizate.

e) Amplasamentul de organizare a şantierului va fi în afara siturilor Natura 2000.

f) Refacerea mediului şi readucerea în starea iniţială a suprafeţelor afectate prin realizarea proiectului.

g) Nivelul de zgomot rezultat în timpul lucrărilor şi după punerea în funcţiune a obiectivului măsurat la 3 m de faţa da celei mai apropiate clădiri de locuit şi la 1,5 m înălţime de la sol - în conformitate cu prevederile prevederile standardului SR ISO nr. 1996/2-08 şi ale Ordinului Ministerului Sănătăţii nr. 119/2014 - nu va depăşi valoarea maximă de:

 L ech = 55 dB(A) între orele 7oo  - 23oo

          L ech = 45 dB(A) între orele 23oo - 7oo;

h) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

i) Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului Proiectul propus nu necesită parcurgerea celorlalte etape ale procedurii de evaluare impactului asupra mediului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **ing. DOMOKOS** László József

 **Şef serviciu**

**Ing. LÁSZLÓ** Anna

 Întocmit,

 **Ing.** **ANDRÁS** Hunor Jenő